KOMMISSIONENS FORORDNING (EF) Nr. 2994/95 af 19. december 1995 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 13, og
ud fra følgende betragtninger:
Ved Kommissionens forordning (EF) nr. 2448/95 af 10. oktober 1995 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3) er der fastsat ændringer med virkning fra den 1. januar 1996 for visse kornprodukter henhørende under KN-kode 1104, herunder afskallede og studsede havrekerner;
ved Kommissionens forordning (EØF) nr. 3846/87 (4), senest ændret ved forordning (EF) nr. 2838/95 (5), er der fastlagt en nomenklatur over eksportrestitutioner for landbrugsprodukter på grundlag af den kombinerede nomenklatur; nomenklaturen bør tilpasses til nævnte ændringer med virkning fra den 1. januar 1996;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Sektor 3 i bilaget til forordning (EØF) nr. 3846/87 ændres som vist i bilaget til denne forordning.
Artikel 2
Denne forordning træder i kraft den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 1995.